CELEX: 32020D1631
Language: fi
Date: 2020-10-22 00:00:00
Title: Euroopan keskuspankin päätös (EU) 2020/1631, annettu 22 päivänä lokakuuta 2020, talous- ja rahoitustilastoihin liittyvien luottamuksellisten tilastotietojen luovuttamista Euroopan unionin tilastotoimistolle (Eurostat) koskevien päätöksentekovaltuuksien siirtämisestä (EKP/2020/53)

4.11.2020   
               
               
                  FI
               
               
                  Euroopan unionin virallinen lehti
               
               
                  L 366/21
               
            
         EUROOPAN KESKUSPANKIN PÄÄTÖS (EU) 2020/1631,
         annettu 22 päivänä lokakuuta 2020,
         talous- ja rahoitustilastoihin liittyvien luottamuksellisten tilastotietojen luovuttamista Euroopan unionin tilastotoimistolle (Eurostat) koskevien päätöksentekovaltuuksien siirtämisestä (EKP/2020/53)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan,
         ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1) ja erityisesti sen 8 a artiklan,
         sekä katsoo seuraavaa:
         
                     (1)
                  
                  
                     Asetuksen (EY) N:o 2533/98 8 a artiklan 1 kohdan mukaan luottamuksellisia tilastotietoja voidaan luovuttaa tiedot keränneen EKPJ:n jäsenen ja Euroopan tilastojärjestelmän viranomaisen kesken edellyttäen, että tällainen luovuttaminen on tarpeen Euroopan tilastojen kehittämiseksi, tuottamiseksi tai jakelemiseksi tehokkaalla tavalla taikka niiden laadun parantamiseksi Euroopan tilastojärjestelmän ja EKPJ:n toimivallan puitteissa ja että luovuttamisen tarpeellisuus on perusteltu.
                  
               
                     (2)
                  
                  
                     Asetuksen (EY) N:o 2533/98 8 a artiklassa edellytetään lisäksi, että EKPJ:n ja Euroopan tilastojärjestelmän viranomaisen kesken tapahtuvan luottamuksellisten tilastotietojen luovuttamisen yhteydessä toteutetaan toimenpiteitä, joilla varmistetaan, että tietojen luovuttamiseen edelleen ensimmäisen luovuttamisen jälkeen on tiedot keränneen viranomaisen nimenomainen lupa ja että luottamuksellisia tietoja ei käytetä muihin kuin tilastointitarkoituksiin, kuten hallintoa, verotusta tai oikeudenkäyntimenettelyjä palveleviin tarkoituksiin.
                  
               
                     (3)
                  
                  
                     Euroopan parlamentin ja neuvoston asetuksen (EY) N:o 223/2009 (2) 20 artiklan 2 kohdan nojalla Euroopan unionin tilastotoimiston (Eurostat) on käytettävä yksinomaan Euroopan tilastojen laatimista varten saamiaan salassapidettäviä tietoja yksinomaan tilastotarkoituksiin, ellei tilastoyksikkö ole yksiselitteisesti antanut suostumustaan niiden käyttämiseen muihin tarkoituksiin. Asetuksen (EY) N:o 223/2009 20 artiklan 4 kohdan mukaan Eurostatin on lisäksi toteutettava kaikki tarvittavat lainsäädännölliset, hallinnolliset, tekniset ja organisaatiota koskevat toimenpiteet salassapidettävien tietojen fyysisen ja loogisen suojan turvaamiseksi. Tämän perusteella Eurostat on vahvistanut Euroopan keskuspankille (EKP), että se tulee varmistamaan luovutettujen tilastotietojen luottamuksellisuuden, tietojen käytön yksinomaan tilastotarkoituksiin ja sen, ettei tietoja luovuteta edelleen. Näin ollen EKP:n neuvosto on arvioinut, että Eurostat on toteuttanut kaikki tarvittavat toimenpiteet EKP:n luovuttamien talous- ja rahoitustilastoja koskevien luottamuksellisten tilastotietojen luottamuksellisuuden turvaamiseksi.
                  
               
                     (4)
                  
                  
                     EKP ja Eurostat tekivät maaliskuussa 2003 talous- ja rahoitustilastoja koskevan yhteistyöpöytäkirjan (3), jossa vahvistetaan muun muassa tietojen vaihtamiseen ja jäljentämiseen sovellettavat menettelyt. Yhteistyöpöytäkirjan G jaksossa todetaan, että sovitut järjestelyt oikea-aikaista tietojenvaihtoa varten vahvistetaan palvelusopimuksessa, jossa käsitellään myös luottamuksellisten tilastotietojen luovutusta. Vastaavasti helmikuussa 2008 tehdyssä tietojenvaihtoa koskevassa palvelusopimuksessa (4), joka on talous- ja rahoitustietoja koskevan yhteistyöpöytäkirjan liitteenä 2, kuvataan EKP:n tilastoinnin pääosaston ja Eurostatin välisen tietojenvaihdon vastuukysymyksiä, käytäntöjä ja toteutustapoja. Palvelusopimuksen liitteessä 1 määritellään nimenomaisesti tilastotiedot, joita jaetaan Eurostatin ja EKP:n kesken. Nämä tilastotiedot kattavat muun muassa seuraavat osa-alueet: neljännesvuosittaiset rahoitustilinpitoa koskevat tilastot, rahalaitosten tase-eriä koskevat tilastot, rahalaitosten korkotilastot sekä ulkomaiset tilastot, jotka kerätään suuntaviivojen EKP/2013/24 (5), Euroopan keskuspankin asetuksen (EU) N:o 1071/2013 (EKP/2013/33) (6), Euroopan keskuspankin asetuksen (EU) N:o 1072/2013 (EKP/2013/34) (7) ja suuntaviivojen EKP/2011/23 (8) perusteella.
                  
               
                     (5)
                  
                  
                     Jotta helpotettaisiin EKP:n päätöksentekomenettelyjä yhtäältä päätöksissä, jotka liittyvät luottamuksellisten talous- ja rahoitustilastojen luovuttamiseen Eurostatille talous- ja rahoitustilastoja koskevan yhteistyöpöytäkirjan nojalla, ja toisaalta päätöksissä, jotka liittyvät tietojenvaihtoa koskevan palvelusopimuksen muutoksiin luottamuksellisten tilastotietojen luottamiseksi Eurostatille, on tarpeen siirtää päätöksentekovaltuuksia tässä delegointipäätöksessä täsmennetyllä tavalla. Luottamuksellisten talous- ja rahoitustietojen luovuttamista Eurostatille koskeva delegoitu päätös kattaa EU:n, euroalueen ja kansallisen tason tiedot, sekä EKP:n säädöksiin perustuvat kansalliset tiedot.
                  
               
                     (6)
                  
                  
                     Euroopan keskuspankkijärjestelmän ja Euroopan keskuspankin perussäännön 12.1 artiklan mukaisesti EKP:n neuvoston päätöksellä voidaan siirtää EKP:n johtokunnalle toimivaltaa tietyissä kysymyksissä.
                  
               
                     (7)
                  
                  
                     Euroopan unionin tuomioistuimen kehittämien ja vahvistamien, toimivaltuuksien siirtoa koskevien yleisten periaatteiden mukaan päätöksentekovallan siirtämisen pitäisi olla vähäistä, oikeasuhteista ja määritettyihin edellytyksiin perustuvaa. Ottaen huomioon asetuksen (EY) N.o 2533/98 8 a artiklassa vahvistetut edellytykset, joita sovelletaan kaikkiin luottamuksellisten tilastotietojen luovutuksiin Eurostatille, ja tässä päätöksessä olevan rajoituksen, joka koskee luottamuksellisten tilastotietojen luovutusta talous- ja rahoitustilastoja koskevan yhteistyöpöytäkirjan mukaisesti, delegoidut päätökset ovat luonteeltaan pikemminkin teknisiä eivätkä niinkään poliittisia, minkä johdosta toimivallan siirron kriteerien tulisi olla suhteellisen yleisluontoisia.
                  
               
                     (8)
                  
                  
                     Tapauksissa, joissa kriteerit delegoidun päätöksen hyväksymiselle eivät täyty, EKP:n neuvoston tulisi hyväksyä luottamuksellisten tilastotietojen luovuttamista koskevat päätökset EKP:n johtokunnan esityksestä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Määritelmät
            Tässä päätöksessä sovelletaan seuraavia määritelmiä:
            
                        1.
                     
                     
                        ’luottamuksellisilla tilastotiedoilla’ tarkoitetaan asetuksen (EU) N:o 2533/98 1 artiklan 12 kohdassa määriteltyjä luottamuksellisia tilastotietoja;
                     
                  
                        2.
                     
                     
                        ’delegoidulla päätöksellä’ tarkoitetaan päätöstä, joka on tehty EKP:n neuvoston tämän päätöksen mukaisesti siirtämän toimivallan nojalla;
                     
                  
                        3.
                     
                     
                        ’talous- ja rahoitustilastoja koskevalla yhteistyöpöytäkirjalla’ tarkoitetaan Euroopan keskuspankin tilastoinnin pääosaston ja Euroopan yhteisöjen tilastotoimiston (Eurostat) välillä 10 päivänä maaliskuuta 2003 tehtyä yhteistyöpöytäkirjaa;
                     
                  
                        4.
                     
                     
                        ’tietojenvaihtoa koskevalla palvelusopimuksella’ tarkoitetaan Euroopan keskuspankin (tilastoinnin pääosasto) ja Euroopan yhteisöjen tilastotoimiston (Eurostat) välillä helmikuussa 2008 tehtyä tietojenvaihtoa koskevaa palvelusopimusta, joka on talous- ja rahoitustilastoja koskevan yhteistyöpöytäkirjan liitteenä 2, sellaisena kuin se kulloinkin on ehtojensa mukaisesti muutettuna.
                     
                  
         
            2 artikla
            Luottamuksellisten tilastotietojen luovuttaminen Eurostatille
            
               1.   EKP:n neuvosto siirtää tällä päätöksellä EKP:n johtokunnalle toimivallan päättää luottamuksellisten tilastotietojen luovuttamisesta Eurostatille talous- ja rahoitustilastoja koskevan yhteistyöpöytäkirjan soveltamisalan puitteissa.
            
            
               2.   Päätös luottamuksellisten tilastotietojen luovuttamisesta EKP:lta Eurostatille edellä 1 kohdassa kuvatulla tavalla tehdään delegoidulla päätöksellä ainoastaan, kun 4 artiklassa täsmennetyt kriteerit delegoitujen päätösten hyväksymiselle täyttyvät.
            
         
         
            3 artikla
            Tietojenvaihtoa koskevan palvelusopimuksen muutokset
            
               1.   EKP:n neuvosto siirtää tällä päätöksellä EKP:n johtokunnalle toimivallan päättää tietojenvaihtoa koskevan palvelusopimuksen muutoksista siltä osin kuin se on tarpeen 2 artiklan 1 kohdassa tarkoitettujen luottamuksellisten tilastotietojen luovuttamiseksi Eurostatille.
            
            
               2.   Edellä 1 kohdassa kuvattu päätös tietojenvaihtoa koskevan palvelusopimuksen muuttamisesta, siltä osin kuin se on tarpeen 2 artiklan 1 kohdassa tarkoitettujen luottamuksellisten tilastotietojen luovuttamiseksi Eurostatille, tehdään delegoidulla päätöksellä ainoastaan, kun 4 artiklassa täsmennetyt kriteerit delegoitujen päätösten hyväksymiselle täyttyvät.
            
         
         
            4 artikla
            Luottamuksellisten tilastotietojen luovuttamista Eurostatille sekä tietojenvaihtoa koskevan palvelusopimuksen muuttamista koskevien päätösten hyväksymiskriteerit
            
               1.   Edellä 2 artiklan 1 kohdassa tarkoitettujen luottamuksellisten tilastotietojen luovuttamista Eurostatille tai tietojenvaihtoa koskevan palvelusopimuksen muuttamista koskevat päätökset 2 ja 3 artiklan nojalla, tapauksesta riippuen, tehdään delegoidulla päätöksellä ainoastaan, kun tietojen luovuttaminen on tarpeen Euroopan talous- ja rahoitustilastojen kehittämiseksi, tuottamiseksi tai jakelemiseksi tehokkaalla tavalla taikka niiden laadun parantamiseksi ja kun luovuttamisen tarpeellisuus on asianmukaisesti perusteltu. Eurostatille luovutettavien, 2 artiklan 1 kohdassa tarkoitettujen luottamuksellisten tilastotietojen on oltava sen tehtäviin nähden riittäviä ja merkityksellisiä, mutta ei laajuudeltaan liiallisia.
            
            
               2.   Päätös 2 artiklan 1 kohdassa tarkoitettujen luottamuksellisten tilastotietojen luovuttamisesta Eurostatille tai tietojenvaihtoa koskevan palvelusopimuksen muuttamisesta 2 ja 3 artiklan nojalla, tapauksesta riippuen, tehdään delegoidulla päätöksellä ainoastaan, kun seuraavat edellytykset täyttyvät:
               
                           a)
                        
                        
                           tiedot ovat tarpeen, jotta Eurostat voi laatia Euroopan talous- ja rahoitustilastot tarkoituksenmukaisesti tai arvioida näiden tilastojen aggregaattien laatimisessa käytettyjen tietojen laatua;
                        
                     
                           b)
                        
                        
                           Eurostat sitoutuu hankkimaan ennakolta luvan 2 artiklan 1 kohdassa tarkoitettujen luottamuksellisten tilastotietojen luovuttamiseksi edelleen ensimmäisen luovuttamisen jälkeen;
                        
                     
                           c)
                        
                        
                           pyyntö koskee tietoja, jotka kuuluvat talous- ja rahoitustilastoja koskevan yhteistyöpöytäkirjan soveltamisalaan; ja
                        
                     
                           d)
                        
                        
                           kyseessä olevien tietojen luovutus ei aiheuta haittaa EKPJ:lle uskottujen tehtävien hoitamiselle.
                        
                     EKPJ:n ilastokomitea antaa EKP:n johtokunnalle arvion siitä, täyttyvätkö ensimmäisessä alakohdassa tarkoitetut edellytykset.
            
            
               3.   EKP:n neuvostolle ilmoitetaan ajoissa päätöksistä, jotka EKP:n johtokunta tekee 2 ja 3 artiklan nojalla.
            
            
               4.   Jos delegoidun päätöksen hyväksymiselle edellä 1 ja/tai 2 kohdassa asetetuista kriteereistä yksi tai useampi ei täyty, luottamuksellisten tilastotietojen luovuttamista Eurostatille tai tietojenvaihtoa koskevan palvelusopimuksen muuttamista koskevat päätökset, siinä määrin kuin ne ovat tarpeen 2 artiklan 1 kohdassa tarkoitettujen luottamuksellisten tilastotietojen luovuttamiseksi Eurostatille, tekee EKP:n neuvosto EKP:n johtokunnan esityksestä.
            
         
         
            5 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 22 päivänä lokakuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 318, 27.11.1998, s. 8.
         
            (2)  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).
         
            (3)  Memorandum of Understanding on economic and financial statistics between the Directorate General Statistics of the European Central Bank (DG Statistics) and the Statistical Office of the European Communities (Eurostat) (Bryssel, 10.3.2003), MOU/2003/03101.
         
            (4)  Service Level Agreement (SLA) on Data Exchanges between the Directorate General Statistics of the European Central Bank (DG Statistics) and the Statistical Office of the European Communities (Eurostat) – Annex 2 to the Memorandum of Understanding on economic and financial statistics’ between Eurostat and DG Statistics (helmikuu 2008), MOU/2008/02011.
         
            (5)  Suuntaviivat 2014/3/EU, annettu 25 päivänä heinäkuuta 2013, tilastoihin liittyvistä Euroopan keskuspankin tiedonantovaatimuksista neljännesvuosittaisessa rahoitustilinpidossa (EKP/2013/24) (EUVL L 2, 7.1.2014, s. 34).
         
            (6)  Euroopan keskuspankin asetus (EU) N:o 1071/2013, annettu 24 päivänä syyskuuta 2013, rahalaitossektorin taseesta (EKP/2013/33) (EUVL L 297, 7.11.2013, s. 1).
         
            (7)  Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).
         
            (8)  Suuntaviivat EKP/2011/23, annettu 9 päivänä joulukuuta 2011, ulkomaisia tilastoja koskevista Euroopan keskuspankin tilastovaatimuksista (EUVL L 65, 3.3.2012, s. 1).